Diari Oficial de la Generalitat Valenciana


Sumari del DOGV 9528, del 07-02-2023 (2023/1162)

Extracte de la Resolució d'1 de febrer de 2023, del vicerector de Comunicació i Internacionalització de la Universitat Politècnica de València, en virtut de les competències delegades pel rector mitjançant la Resolució de 27 de juliol del 2021, per la qual es convoquen les ajudes del Programa de cooperació al desenvolupament 2022, destinades a fomentar la participació de l'alumnat en programes i projectes de cooperació al desenvolupament en altres països.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9528

Data del DOGV
:   07-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1162


Data del document
:   01-02-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució d'1 de febrer de 2023, del vicerector de Comunicació i Internacionalització de la Universitat Politècnica de València, en virtut de les competències delegades pel rector mitjançant la Resolució de 27 de juliol del 2021, per la qual es convoquen les ajudes del Programa de cooperació al desenvolupament 2022, destinades a fomentar la participació de l'alumnat en programes i projectes de cooperació al desenvolupament en altres països. [2023/1162]  
BDNS (identif.): 673901.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/673901  
  
Primera. Objecte  
L'objecte d'aquesta convocatòria és la concessió d'ajudes per a fomentar la participació de l'alumnat en projectes i accions de cooperació al desenvolupament la finalitat de les quals siga contribuir a la millora de les condicions de vida en països amb un índex de desenvolupament humà mitjà-baix, o al procés de desenvolupament de les poblacions més vulnerables d'altres estats amb desigualtats internes.  
L'objectiu principal del Programa de cooperació al desenvolupament és promoure la participació de l'alumnat en programes i projectes de cooperació al desenvolupament duts a terme en institucions vinculades al sistema de cooperació internacional (ONGD, organismes internacionals, universitats, etc.). Amb aquesta finalitat, es concediran ajudes per a la realització de TFG, TFM o pràctiques curriculars en l'àmbit de la cooperació internacional en països amb un índex de desenvolupament humà mitjà-baix, o en regions desfavorides d'altres estats. Les activitats han d'estar directament relacionades amb els estudis en curs de l'alumnat sol·licitant.  
  
Segona. Quantia  
Cadascuna de les ajudes està dotada amb un màxim de 3350 €, corresponents a:  
- Borsa de viatge (bitllets de transport, vacunes i visats): 1100 euros  
- Ajuda per a allotjament i manutenció: 450 euros al mes  
- Assegurança mèdica  
  
Tercera. Persones beneficiares  
Pot sol·licitar les ajudes de Programa de cooperació al desenvolupament l'alumnat matriculat en una titulació oficial de grau o de màster de la UPV durant el període en el qual se sol·licita l'ajuda i en el qual se'n gaudeix.  
Cada persona hi pot presentar una única sol·licitud. Les sol·licituds han de ser individuals i no es poden presentar projectes conjunts.  
Les ajudes estan destinades a facilitar la realització de treballs de fi de grau, treballs de fi de màster o pràctiques curriculars de les titulacions oficials de la UPV (sempre que les pràctiques estiguen previstes en el pla d'estudis corresponent). Resta exclòs de les ajudes l'alumnat de doctorat, de títols propis (matrícules del CFP), d'intercanvi acadèmic (Erasmus, Sèneca, etc.) o que gaudisca d'una ajuda de mobilitat d'un altre país per a realitzar estudis a la UPV.  
El gaudi d'aquestes beques és incompatible amb el de qualsevol altra beca o ajuda a l'estudi concedida per a la mateixa finalitat.  
A més, les persones que hagen gaudit en anys anteriors d'una ajuda de mobilitat internacional del CCD en qualsevol de les modalitats no poden sol·licitar l'ajuda del Programa de cooperació al desenvolupament.  
  
Quarta. Termini de presentació de sol·licituds  
El termini de lliurament de les sol·licituds signades comença el mateix dia de la publicació de l'extracte de la convocatòria en el Diari Oficial de la Generalitat Valenciana i finalitza el 24 de març de 2023.  
En cas que queden places desertes després de la resolució d'aquest primer termini, el CCD obrirà un segon període de presentació de sol·licituds entre el 18 d'abril i el 8 de maig de 2023.  
  
València, 1 de febrer de 2023.- El vicerector d'Internacionalització i Comunicació de la Universitat Politècnica de València (p. d. R 27.07.2021 del rector): José Francisco Monserrat del Río.